2017. november 27.

Sajtóközlemény

97,56 millió forint összértékű pályázatot nyert a Kisvárdai Tankerületi Központ az emberi erőforrás Fejlesztési Operatív Programon belül pályaorientációs tevékenység fejlesztésére.

Sikeresen pályázott a Kisvárdai Tankerületi Központ az Emberi Erőforrás Fejlesztési Operatív Programon belül a „**Pályaorientációs tevékenység Kisvárdán és vonzáskörzetében**” című projekt megvalósítására. A projekt célja a pályaorientáció, kiemelten a matematikai, a természettudományos, műszaki és az informatikai kompetenciák fejlesztésére.

A fejlesztés célja a pályaorientáció megerősítése a köznevelési intézményrendszerben, különös tekintettel a matematikai, természettudományos, informatikai és műszaki pályák választásának népszerűsítésére és ahhoz kapcsolódó kompetenciák fejlesztésére. További cél a tanulók, a szülők és a pedagógusok pályaválasztással, pályaorientációval kapcsolatos ismereteinek a növelése.

A csak nem százmillió forint európai uniós támogatás segítségével a végzős tanulók megyei és országos szintű pályaválasztási eseményeket látogatnak meg. Játékos formában szervezett természettudományos akadályversenyen, internetes vetélkedőkön vesznek részt. Egy szoftver segítségével olyan virtuális világba jutnak el, melyben szabadon barangolva ismerkedhetnek meg különböző oktatási tartalmakkal, többek között földrajzi, biológiai, matematikai témakörökben. Informatikai, műszaki speciális szavakkal kiegészített, angol nyelvoktatásban részesülnek. Humanoid robotok segítségével robotika szakkörön ismerkedhetnek a programozás alapjaival. Az iskolán kívüli rendezvények sora valósul meg a programban, úgymint a LEGO játékkiállítás megtekintése, utazás a Csodák Palotájába és a Tisza-tavi Ökocentrumba . Felkeresik Szabolcs-Szatmár-Bereg megye kiemelt természettudományos helyszíneit,többek között a Nagyecsedi Fűvész kertet, a Nyíregyházi Egyetem Botanikus Kertjét, a Nyíregyházi Állatparkot.

A végzős tanulók szülei számára elérhető válnak olyan rendezvények, ahol a pályaválasztás pályaorientáció szülői szemszögből kerül megvilágításba.

A projektben résztvevő iskolákban tanító pedagógusok pályaorientációs felkészültségét szolgáló, belső témahetek, témanapok, tréningek, képzéssorozatok megvalósítását tűzte ki célul a projekt.

A projekt a Kisvárdai Tankerületi Központ fenntartásában lévő nyolc köznevelési intézményben, azon belül általános iskolákban és gimnáziumokban valósul meg az intézményekben tanuló diákok, az őket oktató pedagógusok részvételével, szorosan együttműködve a végzős tanulók szüleivel.

A fejlesztés eredményei jó alapokat nyújthatnak a programban részt vevő tanulók számára a tudatos felnőttkori életpálya-építéshez és a majdani sikeres munkaerő-piaci részvételhez.

**További információ kérhető:**

dr.Elek Tamás szakmai vezető

Elérhetőség: 06-45-795-248,email:[elek.tamas@kk.gov.hu](mailto:elek.tamas@kk.gov.hu)